CELEX: 32010R0884
Language: lt
Date: 2010-10-07 00:00:00
Title: 2010 m. spalio 7 d. Komisijos reglamentas (ES) Nr. 884/2010, kuriuo iš dalies keičiamos Reglamento (EB) Nr. 1464/2004 nuostatos, susijusios su kokcidiostatų grupei ir kitoms vaistinėms medžiagoms priklausančio pašarų priedo montebano išlauka  Tekstas svarbus EEE

8.10.2010   
            
            
               LT
            
            
               Europos Sąjungos oficialusis leidinys
            
            
               L 265/4
            
         KOMISIJOS REGLAMENTAS (ES) Nr. 884/2010
   2010 m. spalio 7 d.
   kuriuo iš dalies keičiamos Reglamento (EB) Nr. 1464/2004 nuostatos, susijusios su kokcidiostatų grupei ir kitoms vaistinėms medžiagoms priklausančio pašarų priedo montebano išlauka
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Reglamente (EB) Nr. 1831/2003 numatyta galimybė leidimo turėtojui pateikus prašymą ir Europos maisto saugos tarnybai (toliau – Tarnyba) pateikus nuomonę keisti leidimą naudoti pašarų priedą.
            
         
               (3)
            
            
               Leidimas naraziną (montebanas) 10 metų naudoti viščiukų broilerių lesaluose suteiktas 2004 m. rugpjūčio 17 d. Komisijos reglamentu (EB) Nr. 1464/2004 dėl leidimo dešimt metų naudoti kokcidiostatų grupei ir kitoms vaistinėms medžiagoms priskiriamą pašarų priedą montebaną (2).
            
         
               (4)
            
            
               Leidimo turėtojas pateikė prašymą pakeisti leidimą naudoti šį priedą sumažinant išlauką iki skerdimo nuo vienos dienos iki nulio dienų. Prašymui pagrįsti leidimo turėtojas pateikė atitinkamus duomenis.
            
         
               (5)
            
            
               Tarnyba 2010 m. kovo 10 d. parengtoje nuomonėje pateikė išvadą, kad pašarų priedo montebano mėsinių viščiukų lesaluose siūloma didžiausia dozė netaikant išlaukos yra saugi vartotojui ir kad dėl to prašymą sumažinti išlauką nuo vienos dienos iki nulio dienų galima priimti (3).
            
         
               (6)
            
            
               Reglamento (EB) Nr. 1831/2003 5 straipsnyje numatytos sąlygos įvykdytos.
            
         
               (7)
            
            
               Todėl Reglamentas (EB) Nr. 1464/2004 turi būti atitinkamai iš dalies pakeistas.
            
         
               (8)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1464/2004 priedo lentelės devintame stulpelyje „Kitos nuostatos“ išbraukiamas sakinys „Draudžiama naudoti mažiausiai vieną parą prieš skerdimą.“.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. spalio 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 2004 8 18, p. 8.
   
      (3)  EMST leidinys (2010 m.); 8(3):1549.